
Parlamentul  României

Camera  Deputaţilor
Comisia pentru Sănătate şi Familie
                   Nr. 28/ 366/ 21 iunie  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind respingerea Ordonanţei de urgenţă a Guvernului nr.206/2005 pentru modificarea şi completarea Legii spitalelor nr.270/2003 ( PLX 212/2006), adoptat de Senat în şedinţa din 22 martie 2006 şi  trimis comisiei  spre examinare,  în fond,  în procedură de urgenţă, cu adresa nr.PLX  212  din 27 martie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 212/04.04.2006, avizul Comisiei pentru administraţie publică, amenajarea teritoriului şi echilibru ecologic  nr.26/798/12.04.2006, precum şi avizul Consiliului Legislativ nr.1887/23.12.2005.

În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                      Nr. 28/ 366/21 iunie 2006 

R A P O R T

asupra proiectului de lege privind respingerea Ordonanţei de urgenţă a Guvernului nr.206/2005 pentru modificarea şi completarea Legii spitalelor nr.270/2003 ( PLX 212/2006)
1. Cu adresa nr.PLX  212  din 27 martie 2006, Comisia pentru sănătate şi familie a fost sesizată cu dezbaterea , în procedură de urgenţă, a proiectului de Lege privind respingerea Ordonanţei de urgenţă a Guvernului nr.206/2005 pentru modificarea şi completarea Legii spitalelor nr.270/2003 ( PLX 212/2006), adoptat de Senat în şedinţa din 22 martie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 212/04.04.2006, avizul Comisiei pentru administraţie publică, amenajarea teritoriului şi echilibru ecologic  nr.26/798/12.04.2006, precum şi avizul Consiliului Legislativ nr.1887/23.12.2005.
Prezentul proiect de lege are ca obiect de reglementare revocarea şi numirea, până la intrarea în vigoare a pachetului legislativ privind reforma în domeniul sănătăţii, a consiliilor de administraţie şi a comitetelor directoare din unităţile sanitare publice cu paturi prin ordin al ministrului sănătăţii. 
Comisia propune Plenului Camerei Deputaţilor spre dezbatere şi adoptare proiectul de lege, care face obiectul raportului.
2. Proiectul de lege  face parte din categoria legilor ordinare , potrivit prevederilor articolului 73  din Constituţia României, republicată.

3. La lucrările comisiei din ziua de 21.06.2006 au fost prezenţi 17 deputaţi, neînregistrându-se absenţe.
Raportul comisiei a fost adoptat în unanimitate.

4. Proiectul de lege , potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.


În urma dezbaterilor, Comisia pentru sănătate şi familie propune Plenului  Camerei Deputaţilor admiterea fără modificări a proiectului de Lege privind respingerea Ordonanţei de urgenţă a Guvernului nr.206/2005 pentru modificarea şi completarea Legii spitalelor nr.270/2003 ( PLX 212/2006)
, în forma adoptată de Senat.
PREŞEDINTE,

DEP.ACAD.PROF.DR.MIRCEA IFRIM

